Diari Oficial de la Generalitat Valenciana


Sumari del DOGV 8535, del 25-04-2019 (2019/4068)

Informació pública de la iniciativa de Programa d'actuació integrada per al desenvolupament de la unitat d'execució única del Pla de reforma interior sector M-5 Drassanes-Grau del Pla general d'ordenació urbana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4068


Data del document
:   16-04-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la iniciativa de Programa d'actuació integrada per al desenvolupament de la unitat d'execució única del Pla de reforma interior sector M-5 Drassanes-Grau del Pla general d'ordenació urbana. [2019/4068]  
El tinent d'alcalde del Cicle Integral de l'Aigua, Gestió d'Obres d'Infraestructura, Manteniment d'Infraestructures, Planificació i Gestió, en virtut de delegació conferida per Resolució 434 de 5 de desembre de 2018, ha dictat Resolució SM-2039 d'11 d'abril de 2019, amb la part dispositiva literal següent:  
  
«Primer. Sotmetre a informació pública la iniciativa de Programa d'actuació integrada per al desenvolupament de la unitat d'execució única del Pla de reforma interior sector M-5 Drassanes Grau del Pla general d'ordenació urbana de València, en l'àmbit físic delimitat pels carrers Francisco Cubells, Vicente Brull i Museros, presentat per l'Agrupació d'Interés Urbanístic Drassanes, en règim de gestió pels propietaris, per un període de 45 dies hàbils a comptar des de l'endemà de la publicació en el Diari Oficial de la Generalitat Valenciana, a l'efecte de presentació d'al·legacions, de conformitat amb el que es disposa en els articles 57.1.a i 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
L'anunci de sotmetiment a informació pública de l'esmentat programa d'actuació integrada es publicarà en el Diari Oficial de la Generalitat Valenciana i en premsa escrita de gran difusió. L'expedient administratiu es trobarà a la disposició de les persones interessades i ciutadans/anes en general per al seu examen i consulta, en el Servei d'Assessorament Urbanístic i Programació situat en la segona planta del pati B de l'edifici de Tabacalera situat al carrer Amadeu de Savoia, núm. 11 de València; se'n podrà consultar també el text íntegre en la pàgina web municipal www.valencia.es/urbanismo.  
Segon. Remetre consulta als serveis municipals i entitats subministradores dels serveis públics urbans citats en el fonament jurídic tercer perquè durant el mateix termini d'informació pública puguen emetre informe. La falta d'emissió dels informes en el termini establit permetrà prosseguir la tramitació de les actuacions.  
Tercer. Notificar el present acord a les persones propietàries afectades i a l'Agrupació d'Interés Urbanístic Drassanes amb remissió a aquesta última dels informes del Servei de Planejament i la Secció d'Obres d'Urbanització del Servei d'Assessorament Urbanístic i Programació de dates 12 i 13 de març de 2019, respectivament.».  
  
València, 16 d'abril de 2019.- La cap del Servei d'Assessorament Urbanístic i Programació: Begoña Pla Tormo. El secretari d'Àrea I: Manuel Latorre Hernández.